|  |
| --- |
| ***Sons and Fascination/Sister Feelings Call***  Studioalbum av Simple Minds |
|  |
| **Utgjeve** | 12. september 1981 |
| **Sjanger** | 
* Post-punk
* New wave
* kunstrock

 |
| **Lengd** | 78:59 (opphavleg 43:50 + 35:09) |
| **Selskap** | Virgin |
| **Produsent** | Steve Hillage |
|
| Simple Minds-kronologi |
| *Empires and Dance*(1980) | *Sons and Fascination/Sister Feelings Call* | *New Gold Dream (81/82/83/84)*(1982)
 
 |
|  |
| Singlar frå *Sons and Fascination/Sister Feelings Call* |
| 1. «The American»Utgjeve: 23. mai 1981
2. «Love Song»Utgjeve: 15. august 1981
3. «Sweat in Bullet»Utgjeve: 7. november 1981
 |

***Sons and Fascination/Sister Feelings Call*** er det fjerde albumet til det skotske post-punk-bandet Simple Minds. Det kom ut i september 1981 og var det første som nådde eit større, internasjonalt publikum. Det inneheld singlane «The American», «Love Song» og «Sweat in Bullet».

Oversyn
-------

***Sons and Fascination*** og ***Sister Feelings Call*** var to separate album. Dei vart spelte inn under den same innspelinga og gjevne ut samstundes, og i somme tilfelle selt som ei dobbel LP-plate. Dei to utgjevingane er stundom kategorisert som eit dobbeltalbum, to single album eller eit singelalbum og ein EP. Den noverande CD-utgåva inneheld alle spora. Den originale CD-utgåva frå 1985 kom ut utan songane *Sister Feelings Call*, *League of Nations* og *Sound in 70 Cities*, sidan den maksimale lengda på ein CD på den tida ikkje var lang nok til å få med alle songane, og Virgin var ikkje villig til å gje det ut som ein dobbel-CD.

Innspeling
----------

Innspelinga er den siste med den originale besetninga i bandet. Trommeslagaren Brian McGee slutta like etter innspelinga var over, og vart erstatta av Kenny Hyslop som deltidsmedlem for den komande turneen. Hyslop deltek i musikkvideoane til «Sweat in Bullet» og «Love Song».

Etter å ha avslutta kontrakten med Arista vart dette dei første innspelingane bandet gjorde for Virgin Records. Dei arbeidde med produsenten Steve Hillage, som var gitarist i progrockbandet Gong. Ein ting Hillage og Simple Minds hadde til felles var kjærleiken for krautrock. Dei tre førre albuma vart produserte av John Leckie.

Rytmeseksjonen var meir dominerande enn på tidlegare album. Dei var stundom på kant med dei andre instrumenta eller vokalen til Kerr (som på «The American» eller «Sweat in Bullet»).

Bandet spelte inn femte spor for albumet, men klarte ikkje å velje ut kva av dei som skulle med på albumet, så dei byrja å diskutere høvet om å lage eit dobbeltalbum. Under den hektiske innspelinga gjekk bandet tom for pengar og somme av songane vart uferdige. Jim Kerr sa seinare: «Når eg ser attende på det no så trur eg me prøvde på det umogelege. Me ønskte å spele inn eit dobbeltalbum på budsjettet til eit enkeltalbum. Men på den tida så hadde me så mange idear, og me tenkte dei alle var nyttige. Så me valde å spele inn alt saman og enda opp med eit einaste rot, eit regelrett mareritt». Dei ønskte ikkje å ta bort nokre av songane og valde dermed å gje ut albumet som ei avgrensa dobbelplate.

«The American» var den første songen som vart fullført under innspelingane og raskt gjeven ut på singel i mai 1981. Songen var inspirert av dei lyse fargane på ei utstilling av moderne, amerikansk kunst som Jim Kerr hadde vore på.

«Love Song» vart spelt inn og gjeven ut på singel ein månad før det då uferdige albumet kom ut. B-sida «This Earth That You Walk Upon» er ein instrumental som kom frå ein studiojam med Mick MacNeil. Etter singelen kom ut valde bandet å skrive ein tekst til songen og tok med ein ny vokalversjon på albumet.

«Boys from Brazil» er inspirert av romanen *The Boys from Brazil*, som Kerr har sagt i intervju. Linja «babies cannot manage crocodiles» er truleg inspirert av den logiske utsegna til Lewis Carroll: «All babies are illogical / Nobody is despised who can manage a crocodile / Illogical persons are despised».

Utgjeving
---------

Som vinylplater er ***Sons and Fascination*** det fjerde Simple Minds-albumet med ***Sister Feelings Call*** som den femte. Eller som dobbeltalbum vert det rekna som det fjerde albumet deira. Begge to kom ut samstundes i 1981. *Sons and Fascination* var hovudplata og *Sister Feelings Call* kom med som ei bonusplate med dei første 10 000 eksemplara av den originale utgjevinga. Albumet nådde 11. plassen på UK Albums Chart, 31. plassen på den australske Kent Music Report-lista, sjuandeplassen på den newzealandske RIANZ-lista og fjerdeplassen på den svenske Sverigetopplistan. Sidan 1981 har albumet selt til gullplate i British Phonographic Industry.

Den kanadiske utgåva av *Sons and Fascination* (utvida til ti spor, seks av dei åtte frå den britiske og fire andre frå *Sister Feelings Call*, og dermed korta ned til fem spor på vinylutgåva og seks på kassettutgåva) hadde ei heilt anna rekkjefølgje på songane, og byrja med «Love Song».

Då albumet kom ut på CD i 1985 kom *Sons and Fascination* med fem av dei sju songane frå *Sister Feelings Call* lagt til etter hovudplata, slik at CD-en vart ei enkelpalte. Dei to songane frå *Sister Feelings Call* måtte fjernast på grunn av plassmangel på CD-platene på den tida. Albumet var derfor ikkje komplett. Det var ingen indikasjonar i plateomslaget om at dei fem siste spora på plata kom frå *Sister Feelings Call*. Dei to songane var «League of Nations» og «Sound in 70 Cities» (ein instrumentalversjon av *Sons and Fascination*-songen «70 Cities as Love Brings the Fall») Begge kom seinare ut på CD-singelen av 12"-utgåva av «The American» og kom inn att på albumet i 2003 og 2003 då den doble plata vart ommastra og gjeve ut som *Sons and Fascination/Sister Feelings Call*.

I 2012 gav Virgin Records ut plateboksen *X5* med dei fem første albuma til bandet, som kvar kom med ekstraspor.

### Singlar

«The American», «Love Song» og «Sweat in Bullet» kom ut på singlar. «The American» kom ut før albumet og vart den første singelen deira på den britiske singellista sidan «Life in a Day» i 1979, og nådde 59. plassen.

«Love Song» følgde og nådde 47. plassen i Storbritannia. «Love Song» vart den første internasjonale hitten deira. Han nådde topp 20 i Sverige og Australia og 46. plassen på kanadiske *RPM*-lista.

«Sweat in Bullet» vart remiksa for singelutgåva av Peter Walsh. Singelen nådde 52. plassen i Storbritannia, 47. plassen i New Zealand og 17. plassen i Sverige. Walsh produserte det neste albumet deira, *New Gold Dream (81/82/83/84)* i 1982.

Mottaking
---------


I *The Essential Rock Discography* (2006) av Martin C. Strong vart *Sons and Fascination/Sister Feelings Call* vurdert særs positivt: «Simple Minds byrja å finne nisjen sin og brukte meir kunstferdige tendensar i ein meir konvensjonell og melodisk songstruktur.» *Sounds* rangerte albumet som det 18. beste i 1981. I 2007 rangerte *Mojo* albumet *Sons and Fascination/Sister Feelings Call* som eit av dei 80 beste albuma frå 1980-åra, medan avisa *The Guardian* valde ut plata som eit av «1000 album du må høyre før du døyr». Dei skreiv: «Før dei glei ned i episk pomp-rock-skrål, leverte Simple Minds særs romantisk, smart futuristisk synthpop. På *Sons and Fascination* gravde dei fram fascinerande, glitrande kunstrock, medan songar som 'Love Song' var så strålande skinande at du kunne tilgje dei framtida deira.»

Innhald
-------

*Sons and Fascination*
All tekst er skriven av Jim Kerr; all musikk er komponert av Simple Minds.

Side A| Nr. | Tittel | Lengd |
| --- | --- | --- |
| 1. | «In Trance as Mission» | 6:50 |
| 2. | «Sweat in Bullet» | 4:30 |
| 3. | «70 Cities as Love Brings the Fall» | 4:48 |
| 4. | «Boys From Brazil» | 5:30 |

Side B| Nr. | Tittel | Lengd |
| --- | --- | --- |
| 5. | «Love Song» | 5:03 |
| 6. | «This Earth That You Walk Upon» | 5:26 |
| 7. | «Sons and Fascination» | 5:23 |
| 8. | «Seeing out the Angel» | 6:11 |

***Sister Feelings Call***

All tekst er skriven av Jim Kerr; all musikk er komponert av Simple Minds.

Side A| Nr. | Tittel | Lengd |
| --- | --- | --- |
| 1. | «Theme for Great Cities» | 5:50 |
| 2. | «The American» | 3:49 |
| 3. | «20th Century Promised Land» | 4:53 |

Side B| Nr. | Tittel | Lengd |
| --- | --- | --- |
| 4. | «Wonderful in Young Life» | 5:20 |
| 5. | «League of Nations» | 4:55 |
| 6. | «Careful in Career» | 5:08 |
| 7. | «Sound in 70 Cities» (Dub mix of «70 Cities as Love Brings the Fall») | 5:01 |

Den kanadiske versjonen av både *Sons And Fascination* og *Sister Feelings Call* hadde ei anna rekkjefølgje enn originalplata. .

*Sons and Fascination* (Kanadisk versjon)
All tekst er skriven av Jim Kerr; all musikk er komponert av Simple Minds.

Side A| Nr. | Tittel | Lengd |
| --- | --- | --- |
| 1. | «Love Song» | 5:03 |
| 2. | «Theme for Great Cities» | 5:50 |
| 3. | «This Earth That You Walk Upon» | 5:26 |
| 4. | «Sweat in Bullet» | 4:30 |
| 5. | «In Trance as Mission» | 6:50 |

Side B| Nr. | Tittel | Lengd |
| --- | --- | --- |
| 6. | «The American» | 3:49 |
| 7. | «20th Century Promised Land» | 4:53 |
| 8. | «League of Nations» | 4:55 |
| 9. | «Boys From Brazil» | 5:30 |
| 10. | «Sons and Fascination» | 5:23 |

***Sister Feelings Call*** **(Kanadisk versjon)**

All tekst er skriven av Jim Kerr; all musikk er komponert av Simple Minds.

Side A| Nr. | Tittel | Lengd |
| --- | --- | --- |
| 1. | «70 Cities as Love Brings the Fall» | 4:48 |
| 2. | «Careful in Career» | 5:08 |
| 3. | «Seeing out the Angel» | 6:11 |

Side B| Nr. | Tittel | Lengd |
| --- | --- | --- |
| 4. | «Wonderful in Young Life» | 5:20 |
| 5. | «Sound in 70 Cities» (Dub mix of «70 Cities as Love Brings the Fall») | 5:01 |

Medverkande
-----------

* Jim Kerr – vokal
* Charlie Burchill – gitar
* Mick MacNeil – klaverinstrument
* Derek Forbes – bass
* Brian McGee – trommer

**Andre medverkande**

* Ken Lockie
* Jaqui

Salstrofé
---------

| Region | Salstrofé | Salstal |
| --- | --- | --- |
| Storbritannia (BPI) | Gull | 100 000^ |
| \*salstala er basert på sertifiseringa aleine^salstala er basert på sertifiseringa aleinexuspesifserte tal er baserte på sertifiseringa aleine |

Kjelder
-------

* *Denne artikkelen bygger på «Sons and Fascination/Sister Feelings Call» frå Wikipedia på engelsk, den 8. september 2020.*
	+ *Wikipedia på engelsk oppgav desse kjeldene:*

1. ↑  Sons and Fascination Dream Giver Redux
2. ↑  The American Dream Giver Redux
3. ↑  Love Song Dream Giver Redux]
4. 1 2 3  «The Official Charts Company - Simple Minds». Official Charts Company. Henta 8. september 2020.
5. ↑  Kent, David (1993). *Australian Chart Book 1970–1992*. St Ives, N.S.W.: Australian Chart Book. ISBN 0-646-11917-6.
6. ↑  «charts.nz - Discography Simple Minds». Hung Medien. Henta 6. september 2020.
7. 1 2  «Swedish Charts - Simple Minds». Hung Medien. Henta 6. september 2020.
8. ↑  «RPM 50 Albums». *RPM* (archived at Library and Archives Canada) **35** (26). 6. februar 1982. Henta 8. september 2020.
9. ↑  Kellman, Andy. Sons and Fascination/Sister Feelings Call på Allmusic. Henta 8. september 2020.
10. ↑  «Sons & Fascination, Simple Minds». *Rock 82* (på Serbian) (Belgrade: NIP Politika) (18): 9.  CS1 maint: Unrecognized language (link)
11. ↑  Kellman, Andy. Sons and Fascination/Sister Feelings Call på Allmusic. Henta 8. september 2020.
12. ↑  Kellman, Andy. «Simple Minds - *Sons and Fascination/Sister Feelings Call* - review». *AllMusic*. Henta 1. februar 2013.
13. ↑  Cranna, Ian (October 1981). «Sons & Fascination/Sister Feelings Call». *The Face* (London: Wagadon) (18). ISSN 0263-1210. Henta 2. februar 2013.
14. 1 2  *The Essential Rock Discography - Volume 1*: 970. 2006.  Missing or empty `|title=` (hjelp)
15. ↑  Bohn, Chris (5. september 1981). «Sons And Fascination/Sister Feelings Call». *NME* (IPC Media). ISSN 0028-6362. Henta 8. september 2020.
16. ↑  Gill, John (19. september 1981). ««It's time we got our crown», says Jim Kerr of Simple Minds. John Gill doesn't disagree.». *Sounds* (UBM plc). Henta 2. februar 2013.
17. ↑  Larkin, Colin. «Review: *Sons & Fascination* Arkivert 27. juli 2013 ved Wayback Machine.». *Virgin Encyclopedia of Popular Music*: 2002.
18. ↑  «*Sounds* End of Year Lists». *Rock List Music*. Henta 6. september 2020.
19. ↑  «*Sons and Fascination* - Simple Minds». *Acclaimed Music*. Arkivert frå originalen 27. juli 2013. Henta 6. september 2020.
20. ↑  «1000 albums: Artists beginning with S». *The Guardian* (London: Guardian Media Group). 20. november 2007. Henta 6. september 2020.
21. ↑  Discogs.com, Simple Minds - Sons and Fascination (Virgin – VL 2224)
22. ↑  Discog.com, Simple Minds - Sister Feelings Call (Virgin – VEP 311)
23. ↑  «British album salstrofé – Simple Minds – Sons and Fascination/Sister Feelings Call». British Phonographic Industry. Henta 6. september 2020.  *Enter* Sons and Fascination/Sister Feelings Call *in the field* Search*. Select* Title *in the field* Search by*. Select* album *in the field* By Format*. Click* Go

| * v
* d
* e
Simple Minds |
| --- |
| 
* **Jim Kerr**
* **Charlie Burchill**
* **Ged Grimes**
* **Sarah Brown**
* **Gordy Goudie**
* **Cherisse Osei**
* **Catherine AD**

* Brian McGee
* Tony Donald
* Duncan Barnwell
* Mick MacNeil
* Derek Forbes
* Kenny Hyslop
* Mike Ogletree
* John Giblin
* Eddy Duffy
* Mel Gaynor
* Andy Gillespie

 |
| Album | 
* *Life in a Day*
* *Real to Real Cacophony*
* *Empires and Dance*
* *Sons and Fascination/Sister Feelings Call*
* *New Gold Dream (81–82–83–84)*
* *Sparkle in the Rain*
* *Once Upon a Time*
* *Street Fighting Years*
* *Real Life*
* *Good News from the Next World*
* *Néapolis*
* *Our Secrets Are the Same*
* *Neon Lights*
* *Cry*
* *Black & White 050505*
* *Graffiti Soul*
* *Big Music*
* *Acoustic*
* *Walk Between Worlds*

 |
| Konsertalbum | 
* *Live in the City of Light*
* *Real Live 91*
* *Sunday Express – Live (Volumes 1 & 2)*
* *5X5 Live*
* *Live – Big Music Tour 2015*
* *Acoustic in Concert*
* *Live in the City of Angels*

 |
| Samlealbum | 
* *Themes for Great Cities 79/81*
* *Celebration*
* *Glittering Prize 81/92*
* *The Promised*
* *The Best of Simple Minds*
* *Early Gold*
* *Silver Box*
* *Celebrate: The Greatest Hits*

 |
| Singlar | 
* «Love Song»
* «Promised You a Miracle»
* «Glittering Prize»
* «Someone Somewhere (In Summertime)»
* «Waterfront»
* «Speed Your Love to Me»
* «Up on the Catwalk»
* «Don't You (Forget About Me)»
* «Alive and Kicking»
* «Sanctify Yourself»
* «All the Things She Said»
* «Ghost Dancing»
* «Belfast Child»
* «This Is Your Land»
* «Kick It In»
* «Let There Be Love»
* «Stand By Love»
* «She's a River»

 |
| Tilknytte artiklar | 
* Diskografi
* *Lostboy! AKA Jim Kerr*
* Ex-Simple Minds

 |